દરમિયાનમાં ગાંધીનગર ADGP આર બી બ્રહ્મભટ્ટે હાર્દિક પટેલને ઉપવાસ આંદોલન માટે મંજૂરી ન આપવા બાબતે સ્પષ્ટતા કરતા જણાવ્યું હતું કે, ‘2015માં જીએમડીસી ગ્રાઉન્ડમાં રેલી બાદ તોફાન થયા હતા. 19મી ઓગસ્ટના પ્રતીક ઉપવાસ પછી પણ તોફાનો થયા હતા. સરકારી મિલકતોને નુકસાન થયું હતું. આ હકીકતોને ધ્યાનમાં રાખીને મંજૂરી નથી આપવામાં આવી.’ તેમણે જણાવ્યું હતું કે, અત્યાર સુધીમાં માત્ર 158 લોકોની જ તકેદારીના ભાગરૂપે અટકાયત કરવામાં આવી છે. હાર્દિક 3 વાગ્યે ઉપવાસ પર બેસવાનો હોવા અંગે તેમણે જણાવ્યું હતું કે, એ વખતની સ્થિતિને ધ્યાનમાં રાખીને નિર્ણય લેવામાં આવશે.